da de da de da de fi en en en sv da nl de bar da da da da fr da da da de da da da da da da da da da da de de da da es da da it da de
Sydslesvigudvalgets fordeling af projektstøtte | Dansk Skoleforening for Sydslesvig e.V.
I alt fire sydslesvigsle projekter tildeles støtte.
Folketingets Sydslesvigudvalg har nu besluttet, hvilke projekter, der skal modtage støtte i 2016. Samlet set har udvalget valgt at støtte fire projekter med i alt i 14,2 mio. kr. Skoleforeningen er tovholder i »Oplev Sydslesvig«, projektet, som er et fælles projekt for alle mindretalsorganisationer i Samrådet. Desuden er Skoleforeningen Grænseforeningens samarbejdspartner i »Projekt Feriebørn«.
»Siden Sydslesvigloven blev vedtaget tilbage i 2010 har Sydslesvigudvalget hvert år støttet en række tidsbegrænsede projekter, ud fra et ønske om, at flere danskere får øjnene op for, at der også i dag syd for grænsen findes et levende dansk mindretal, der holder fast i dansk sprog og kultur. I forhold til årets ansøgninger var det for flertallet af udvalgets medlemmer første gang, at de var med til at fordele midlerne, og jeg tør godt sige, at både jeg og mine kollegaer var meget imponerede over kvaliteten af de modtagne ansøgninger. Det afspejler sig også i, at vi i 2016 uddeler flere midler i projektstøtte end på noget andet tidspunkt siden lovens vedtagelse« siger Sydslesvigudvalgets formand Kim Andersen.
- De fire konkrete projekter, som vi har valgt at støtte, vil hver især bidrage til, at øge danskernes kendskab til Sydslesvig. To af projekterne, »Projekt Feriebørn« fra Grænseforeningen og Dansk Skoleforening for Sydslesvig og »Oplev Sydslesvig« som er et fælles projekt fra stort set alle de sydslesvigske foreninger, skal begge bidrage til at der knyttes flere personlige bånd mellem danskere og medlemmer af det danske mindretal. Dette skal ske via henholdsvis mere elevudveksling og ved, at det bliver lettere for grupper at planlægge og arrangere besøg syd for grænsen«. Udvalget støtter desuden et regionalt-TV projekt med Flensborg Avis og Sydslesvigs Forenings projekt om en erhvervsøkonomisk kortlægning af sydslesvigere i Danmark.
Projekter med Skoleforeningens deltagelse
»Oplev Sydslesvig«, tilskud: 3.144.755, varighed: 3 år
Dansk Skoleforeningen modtager ca.3,1 mio. kr. over de næste tre år til oprettelse af en internetportal med oplevelsespakker for besøg i Sydslesvig samt til ansættelse af en projektmedarbejder. Internetportalen skal blandt andet præsentere en række færdige oplevelsespakker med fokus på forskellige temaer eller geografiske områder i Sydslesvig, og målet er at etablere en central kontaktflade, der skal servicere henvendelser fra grupper, der ønsker at møde det danske mindretal i Sydslesvig. Derudover gives der også mulighed for at tilrettelægge individuelle programmer for de besøgende.
»Projekt Feriebørn 2.0«, tilskud: 2.585.000, varighed: 3 år
Grænseforeningen modtager 2,6 mio. kr. til et treårigt projekt med det formål i samarbejde med Dansk Skoleforenings Rejsekontor at udvikle nye indsatsområder for at skabe flest mulige personlige, ligeværdige og gensidige møder mellem sydslesvigske børn og unge og jævnaldrende nord for grænsen. Projektet fokuserer på sydslesvigske feriebørns ophold i Danmark, gensidige elevudvekslinger i løbet af skoleåret samt at arrangere andre typer af mødeaktiviteter. Til realisering af projektet modtager Grænseforeningen midler til løn og andre omkostninger til en fuldtidsmedarbejder, som forankres på Grænseforeningens sekretariat i København, og projektet koordineres med Grænseforeningens andre aktiviteter på området.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg